ועדת הכנסת, כנסת 20, פרוטוקול מספר 375, 2018-07-11 19:00

מכלוף מיקי זוהר: שלום לכולם, אני מתכבד לפתוח את ישיבת ועדת הכנסת, באישור יושב-ראש הכנסת, לקיים את הדיון החשוב הזה.

מכלוף מיקי זוהר: התברר, שבחוק הלאום נוצר איזשהו חוסר איזון מבחינת קואליציה - אופוזיציה.

מכלוף מיקי זוהר: עבדאללה אבו מערוף, עזב את הכנסת, ולא מונה מחליף במקומו.

מכלוף מיקי זוהר: ציפי לבני, היא כבר לא חברה בוועדת חוקה, ונכנסה במקומה מרב מיכאלי, ולכן, אבדו להן שתי קולות.

מכלוף מיקי זוהר: על כן, אני מבקש לאשר שמטעם ועדת הכנסת, במקום עבדאללה אבו מערוף - ימונה חבר הכנסת אחמד טיבי.

מכלוף מיקי זוהר: במקום חברת הכנסת ציפי לבני, שהיא איננה חברה בוועדה - נמנה את חברת הכנסת מרב מיכאלי.

מכלוף מיקי זוהר: זו הדרך, למשל, להפיל את חוק הלאום - התייעצות סיעתית, אני הולך הביתה, אתם נשארים במצב הזה, וחוק הלאום נופל.

מכלוף מיקי זוהר: רעיון.

איילת נחמיאס ורבין: האמת, אתם רוצים להפיל את זה?

מכלוף מיקי זוהר: לכי על זה.

איילת נחמיאס ורבין: רגע, אתה יודע מה, מיקי - - - מוכנה להקריב קורבן.

איילת נחמיאס ורבין: אם זאת הדרך שלכם לרדת מהעץ, ולוותר על החוק הבעייתי הזה, אני מוכנה לעזור.

מכלוף מיקי זוהר: לא.

איילת נחמיאס ורבין: תעשו התייעצות סיעתית.

מכלוף מיקי זוהר: לא, צחקתי.

איילת נחמיאס ורבין: כאילו למה?

שולי מועלם-רפאלי: למה אתה נותן רעיונות לאשה טובה כל כך, חברת הכנסת איילת נחמיאס ורבין.

שולי מועלם-רפאלי: ..

מכלוף מיקי זוהר: מי בעד?

מכלוף מיקי זוהר: מי נגד?

מכלוף מיקי זוהר: בעד – רוב

מכלוף מיקי זוהר: נמנעים – אין

מכלוף מיקי זוהר: ההחלטה התקבלה.

מכלוף מיקי זוהר: תודה.

מכלוף מיקי זוהר: הישיבה נעולה.